Mestská časť Bratislava - Nové Mesto
––––––––––––––––––––––––––––––––––
Materiál na rokovanie
Miestneho zastupiteľstva
dňa 09.09.2014

Návrh na uzatvorenie Nájomnej zmluvy s VAJNORSKÁ REAL s. r. o. na prenájom časti pozemkov registra „E“ UO parc. č. 12444 a parc. č. 12450 a časti pozemku registra „C“ KN parc. č. 12780/3 všetko v katastrálnom území Nové Mesto

Predkladá: 					Materiál obsahuje:                                                                      
Ing. Ľudovít Kollárik                         	1.   návrh uznesenia
prednosta MÚ BA NM                                   2.   dôvodovú správu
 				3.   zakreslenie výťahu a vstupu do domu   
4.	výrez z katastrálnej mapy
5.	rozhodnutie stavebného úradu o dodatočnom povolení stavby a o umiestnení parkovacích miest
6. 	Znalecký posudok č. 201/2014 zo dňa 15.07.2014
7.   Žiadosti zo dňa 11.07.2014
8.	zmluva o nadstavbe bytového domu
9.	Žiadosť zo dňa 25.07.2014
10. Znalecký posudok č. 223/2014 zo dňa 04.08.2014

Spracovateľ:                                  			   Stanovisko právnej skupiny:
Mgr. Marianna Moravcová Tomčíková
poverená vedením oddelenia PPČESČaSP

Na rokovanie prizvať:
- spracovateľa                        

september 2014

Návrh uznesenia:

Miestne zastupiteľstvo mestskej časti Bratislava – Nové Mesto   

schvaľuje prenájom 

časti pozemkov registra „E“ UO: 
-	parc. č. 12444, orná pôda, v rozsahu 71,275 m2;
-	parc. č. 12450, orná pôda, v rozsahu 414,70 m2 
; katastrálne územie Nové Mesto, LV č. 5567

a

časti pozemku registra „C“ KN:  	 
- 	parc. č. 12780/3, zastavané plochy a nádvoria, v rozsahu 546 m2 
; katastrálne územie Nové Mesto, LV č. 5567 

; na dobu určitú, a to nasledovne: 

a)	pre časť pozemku registra „E“ UO parc. č. 12444 – orná pôda v rozsahu 10,575 m2 za účelom vybudovania a umiestnenia výťahovej šachty a vstupu do bytového domu, do protokolárneho prevzatia vybudovanej a skolaudovanej výťahovej šachty a vstupu do bytového domu zo strany vlastníkov bytov v bytom dome nachádzajúcom sa na Pluhovej ul. č. 12 do svojho vlastníctva a zároveň prevzatia, nájomcom vyhotoveného porealizačného projektu, Mestskou časťou Bratislava – Nové Mesto ako aj príslušného odčleňovacieho geometrického plánu na obnovu právneho stavu vyhotoveného nájomcom.
b)	pre časť pozemku registra „E“ UO časť parc. č. 12444 – orná pôda a pre časť pozemku registra „E UO časť parc. č. 12450 – orná pôda v celkovom rozsahu 254,40 m2 za účelom úpravy chodníka okolo prednej časti bytového domu Pluhová 12 a vybudovania 12 parkovacích miest; do protokolárneho prevzatia vybudovaných a skolaudovaných parkovacích miest zo strany Mestskej časti Bratislava – Nové Mesto do svojho vlastníctva a zároveň prevzatia, nájomcom vyhotoveného porealizačného projektu, Mestskou časťou Bratislava – Nové Mesto ako aj príslušného odčleňovacieho geometrického plánu na obnovu právneho stavu vyhotoveného nájomcom. 
c)	pre časť pozemku registra „E“ UO časť 12450 – orná pôda v rozsahu 221,00 m2 za účelom úpravy príjazdovej spevnej plochy (betónová plocha) k bytovému domu na Pluhovej ul. č. 12 v Bratislave, do 31.12.2015.  
d)	pre časť pozemku registra „C“ KN parc. č. 12780/3 – zastavané plochy a nádvoria v rozsahu 546 m2 za účelom vybudovania 28 parkovacích miest, do protokolárneho prevzatia vybudovaných a skolaudovaných 28 parkovacích miest zo strany Mestskej časti Bratislava – Nové Mesto do svojho vlastníctva a zároveň prevzatia, nájomcom vyhotoveného porealizačného projektu, Mestskou časťou Bratislava – Nové Mesto ako aj príslušného odčleňovacieho geometrického plánu na obnovu právneho stavu vyhotoveného nájomcom

; pre spoločnosť VAJNORSKÁ REAL, spol. s r.o. so sídlom so sídlom Odbojárov 3, 831 04 Bratislava, IČO: 46 521 534, zapísaného v Obchodnom registri Okresného súdu Bratislava I, odd. Sro, vložka č. 78786/B

; ako prípad hodný osobitného zreteľa podľa § 9a ods. 9 písm. c) zákona č. 138/1991 Zb. o majetku obcí v znení neskorších predpisov

z dôvodu,

že nájomca má Rozhodnutím stavebného úradu Mestskej časti Bratislava – Nové Mesto              č. ÚkaSP – 2013 / 2749 / KON / SPdod.56 zo dňa 07.06.2013, ktoré nadobudlo právoplatnosť dňa 12.07.2013 (ďalej len „rozhodnutie“), dodatočne povolenú zmenu nadstavby „Bytového domu na Pluhovej ul. 12 v Bratislave“, na pozemku parc. č. 12451 v k.ú. Nové Mesto ako aj umiestnené parkovacie miesta v počte 12 na pozemku registra „C“ parc.             č. 12440/1, ktorý nie je evidovaný na liste vlastníctva, a ktorý zodpovedá pozemkom registra „E“ UO parc. č. 12444 a 12450 a umiestnené parkovacie miesta v počte 28 na pozemku registra „C“ KN parc. č. 12780/3. Pričom predmetné parkovacie miesta budú po ich skolaudovaní bezplatne odovzdané do vlastníctva Mestskej časti Bratislava – Nové Mesto a v rámci ich vybudovania nájomca, na vlastné náklady, upraví príjazdovú spevnenú plochu k bytovému domu Na Pluhovej ul. č. 12 v Bratislave a opraví chodník okolo prednej časti predmetného bytového domu.

za nájomné:
; pre pozemky registra „E“ UO parc. č. 12444 a parc. č. 12450  vo výške 8,37 € / m2 / rok

; pre pozemky registra „C“ KN parc. č. 12780/3 vo výške 8,76 € / m2 / rok

; s týmito podmienkami:
a)	Nájomná zmluva bude nájomcom podpísaná do 30 dní od schválenia uznesenia v miestnom zastupiteľstve. V prípade, že nájomca nájomnú zmluvu nepodpíše v lehote do 30 dní od schválenia uznesenia v miestnom zastupiteľstve, toto uznesenie stratí platnosť.
b)	Všetky parkovacie miesta, výťahová šachta, vstup do bytového domu ako aj úprava príjazdovej spevnenej plochy a oprava chodníka okolo prednej časti bytového domu budú vykonané najneskôr do 31.12.2015.
c)	Nájomné bude jednostranne zvýšené formou písomného oznámenia o zvýšení nájomného za užívanie pozemku v závislosti od úrovne inflácie jedenkrát ročne.

a)  bez pripomienok

b)  s pripomienkami

Dôvodová správa

V zmysle predložených žiadostí žiadateľa zo dňa 11.07.2014, tento požiadal o prenájom časti pozemkov registra „E“ UO: 
a)	parc. č. 12444 – Orná pôda o výmere 10,575 m2 za účelom vybudovania a umiestnenia výťahovej šachty a vstupu do bytového domu
b)	parc. č. 12444 – Orná pôda a 12450 – Orná pôda o spoločnej výmere 475,40 m2 za účelom vybudovania 12 parkovacích miest príjazdovej spevnenej plochy a opravy chodníka.

Nájom sa bude realizovať, ako prípad hodný osobitného zreteľa v súlade s ust. § 9a ods. 9 písm. c) zákona č. 138/1991 Zb. o majetku obcí v znení neskorších predpisov, z dôvodu, že nájomca má Rozhodnutím stavebného úradu Mestskej časti Bratislava – Nové Mesto                č. ÚkaSP – 2013 / 2749 / KON / SPdod.56 zo dňa 07.06.2013, ktoré nadobudlo právoplatnosť dňa 12.07.2013 (ďalej len „rozhodnutie“), dodatočne povolenú zmenu nadstavby „Bytového domu na Pluhovej ul. 12 v Bratislave“, na pozemku parc. č. 12451 v k.ú. Nové Mesto ako aj umiestnené parkovacie miesta v počte 12 na pozemku registra „C“ KN parc. č. 12440/1, ktorý nie je evidovaný na liste vlastníctva, a ktorý zodpovedá pozemkom registra „E“ UO parc. č. 12444 a 12450 a umiestnené parkovacie miesta v počte 28 na pozemku registra „C“ KN parc. č. 12780/3. Pričom predmetné parkovacie miesta budú po ich skolaudovaní bezplatne odovzdané do vlastníctva Mestskej časti Bratislava – Nové Mesto a v rámci ich vybudovania nájomca, na vlastné náklady, upraví príjazdovú spevnenú plochu k bytovému domu Na Pluhovej ul. č. 12 v Bratislave a opraví chodník okolo prednej časti predmetného bytového domu. 

Následne bola za strany nájomcu podaná ďalšia žiadosť o prenájom časti pozemku registra „C“ KN parc. č. 12780/3 v rozsahu 546 m2, a to za účelom vybudovania ďalších 28 parkovacích státí v súlade s Rozhodnutím. 

Za účelom zistenia obvyklého nájomného v danej lokalite pre 1 m2 vyššie citovaných nehnuteľností boli postupne zadané objednávky k vypracovaniu znaleckých posudkov; v tejto súvislosti si dovoľujeme poukázať na skutočnosť, že nájomca najprv požiadal o prenájom pozemkov citovaných v návrhu uznesenia ako pozemky registra „E“ UO a až neskôr požiadal o prenájom aj ďalšieho pozemku (parc. č. 12780/3 „C“ KN); z tohto dôvodu sú obsahom predkladaného materiálu dva znalecké posudky.   

Nájomnú zmluvu odporúčame uzavrieť na dobu určitú pre: 

a)	pre časť pozemku registra „E“ UO parc. č. 12444 – orná pôda v rozsahu 10,575 m2 za účelom vybudovania a umiestnenia výťahovej šachty a vstupu do bytového domu, do protokolárneho prevzatia vybudovanej a skolaudovanej výťahovej šachty a vstupu do bytového domu zo strany vlastníkov bytov v bytom dome nachádzajúcom sa na Pluhovej ul. č. 12 do svojho vlastníctva a zároveň prevzatia, nájomcom vyhotoveného porealizačného projektu, Mestskou časťou Bratislava – Nové Mesto ako aj príslušného odčleňovacieho geometrického plánu na obnovu právneho stavu vyhotoveného nájomcom.
b)	pre časť pozemku registra „E“ UO časť parc. č. 12444 – orná pôda a pre časť pozemku registra „E“ UO časť parc. č. 12450 – orná pôda v celkovom rozsahu 254,40 m2 za účelom opravy chodníka okolo prednej časti bytového domu Pluhová 12 a vybudovania 12 parkovacích miest; do protokolárneho prevzatia vybudovaných a skolaudovaných parkovacích miest zo strany Mestskej časti Bratislava – Nové Mesto do svojho vlastníctva a zároveň prevzatia, nájomcom vyhotoveného porealizačného projektu, Mestskou časťou Bratislava – Nové Mesto ako aj príslušného odčleňovacieho geometrického plánu na obnovu právneho stavu vyhotoveného nájomcom. 
c)	pre časť pozemku registra „E“ UO časť 12450 – orná pôda v rozsahu 221,00 m2 za účelom úpravy príjazdovej spevnej plochy (betónová plocha) k bytovému domu na Pluhovej ul. č. 12 v Bratislave, do 31.12.2015.  
d)	pre časť pozemku registra „C“ KN parc. č. 12780/3 – zastavané plochy a nádvoria v rozsahu 546 m2 za účelom vybudovania 28 parkovacích miest, do protokolárneho prevzatia vybudovaných a skolaudovaných 28 parkovacích miest zo strany Mestskej časti Bratislava – Nové Mesto do svojho vlastníctva a zároveň prevzatia, nájomcom vyhotoveného porealizačného projektu, Mestskou časťou Bratislava – Nové Mesto ako aj príslušného odčleňovacieho geometrického plánu na obnovu právneho stavu vyhotoveného nájomcom

; pre všetky časti trvania nájomného vzťahu odporúčame využiť možnosťou odstúpenia v súlade s ust. § 679 Občianskeho zákonníka, ako aj v prípade porušenia podmienky uznesenia uvedenej v písm. b) nájomcom.

Podmienky nájmu:

a)	Nájomná zmluva bude nájomcom podpísaná do 30 dní od schválenia uznesenia v miestnom zastupiteľstve. V prípade, že nájomca nájomnú zmluvu nepodpíše v lehote do 30 dní od schválenia uznesenia v miestnom zastupiteľstve, toto uznesenie stratí platnosť.
b)	Všetky parkovacie miesta, výťahová šachta, vstup do bytového domu ako aj úprava príjazdovej spevnenej plochy a oprava chodníka okolo prednej časti bytového domu budú vykonané najneskôr do 31.12.2015.
c)	Nájomné bude jednostranne zvýšené formou písomného oznámenia o zvýšení nájomného za užívanie pozemku v závislosti od úrovne inflácie jedenkrát ročne.